Foreldrini hava fremstu ábyrgd av at venja børnini at súkkla. Tað skal fara fram í ferðsluni, og ein vaksin skal altíð vera saman við barninum. Barnagarðurin kann hjálpa foreldrunum við venjingini. Gerið eitt venjingarøki, har tit t. d. kunnu venja, hvussu børnini stýra súkkluni. Venjið: Grundleggjandi reglur At súkkla beint uttan at skinkla t. d. millum tvær strikur við uml. 25 cm fjarstøðu. At bremsa júst á einum ávísum staði uttan at koppa, t. d. við eina striku, sum er teknað við kriti. At venda á súkkluni og stýra rundan um t. d. keylur. At hyggja aftur um seg, meðan mann koyrir. At súkkla við eini hond á súkklurórinum. At venda og koyra í ringi. At koyra slalom. At duga at stýra súkkluni er ein grundleggjandi førleiki, sum børnini mugu duga, áðrenn tey fara út í ferðsluna at venja. Fyrireiking til súkkluvenjing Boða foreldrunum frá, at tit hava súkkluvenjing í barnagarðinum, so børnini hava súkklur og súkkluhjálmar við í barnagarð. Børnini skulu bara brúka hjálmin, tá tey súkkla. Eru tey í hjálmi, tá tey spæla, er vandi fyri at reimarnar kunnu verða fastar í greinum o. ø. Brúkið eitt stongt øki til venjingarnar.